**Henrik Tikkanen** (s. 28. syyskuuta 2000 Lohja) on suomalainen jääkiekkomaalivahti, joka edustaa AHL-joukkue Bridgeport Islandersia. Hän on peräti 203 cm pitkä, mikä tekee Tikkasesta kauden 2021–2022 pisimmän pelaajan Allsvenskanissa.

Ura
---

### Seuraura

Tikkanen on Lohjan Kisa-Veikkojen kasvatti. Hän siirtyi juniorina sittemmin Harjun Kiekkoon. Kauden 2015–2016 Tikkanen aloitti Helsingin Jääkiekkoklubin B2-nuorissa, mutta hän nousi kuitenkin kauden edetessä Helsingin IFK:n C-nuoriin joukkueen loukkaantumisten myötä. Tikkanen voitti kauden päätteeksi C-nuorten Suomenmestaruuden. Hänet palkittiin koko C-nuorten SM-sarjan parhaana pelaajana Teppo Numminen -palkinnolla ja parhaana maalivahtina Jukka Tammi -palkinnolla sekä valittiin tähdistökentälliseen. Kauden 2017–2018 Tikkanen pelasi suurimmaksi osaksi HIFK:n B-nuorissa, jossa hän voitti kauden päätteeksi Suomenmestaruuden. Tikkanen pelasi osan kaudestaan myös seuran A-nuorissa, jossa hän voitti SM-pronssia.

Kaudella 2018–2019 Tikkanen jakoi HIFK:n A-nuorten torjuntavastuun varsin tasaisesti Roope Taposen kanssa. Hän puki kauden aikana myös yhteen SM-liigaotteluun, mutta Tikkanen jäi kuitenkin ilman peliaikaa. Kaudella 2019–2020 hän toimi HIFK:n A-nuorten selkeänä ykkösmaalivahtina. Tikkanen puki myös kolmeen SM-liigaotteluun jääden kuitenkin ilman peliaikaa.

New York Islanders varasi hieman yllättäen Tikkasen seitsemännellä kierroksella 214. pelaajana NHL:n varaustilaisuudessa 2020. Kaudeksi 2020–2021 hän siirtyi vuoden mittaisella sopimuksella Mestis-joukkue Iisalmen Peli-Karhuihin. Tammikuussa 2021 Tikkanen lainattiin seuran yhteistyöjoukkueeseen, SM-liigajoukkue Kalevan Palloon, kun Mestis oli keskeytettynä ja KalPan toinen maalivahti Samu Perhonen oli loukkaantunut. Hän teki liigadebyyttinsä 2. helmikuuta 2021 vieraissa Pelicansia vastaan. Tikkanen torjui KalPan 1–3-voittoon päättyneessä ottelussa 21 kertaa. Janne Laukkanen valitsi hänet ottelun Alumnien tähtien kakkostähdeksi. Tikkasesta tuli Ari Hillin (4. lokakuuta 1987) ja Pasi Kuivalasen (3. joulukuuta 1989) jälkeen vasta KalPan seurahistorian kolmas maalivahti, joka torjuu voiton SM-liigadebyytissään. Hän jatkoi joukkueen pelaavassa maalivahtikaksikossa, kun sekä Eero Kilpeläinen että Samu Perhonen olivat sivussa. Tämän myötä KalPa täydensi maalivahtiosastoaan Matěj Tomekilla. SM-liigan siirtotakarajalla maaliskuussa KalPa uutisoi Tikkasen pelaavan seurassa loppukauden. Hän pelasi siellä kauden aikana kaikkiaan seitsemän runkosarjaottelua, kunnes Kilpeläisen kuntouduttuan Tikkanen palasi IPK:hon, jossa hän pelasi kauden aikana 12 runkosarjaottelua. Tikkanen ei saanut kuitenkaan peliaikaa pudotuspeleissä, jotka pelasi kokonaan Samu Pakarinen. Hän voitti kauden päätteeksi Mestis-pronssia.

Huhtikuussa 2021 Tikkanen teki KalPan kanssa 1+2-vuotisen SM-liigasopimuksen. Alkukaudella 2021–2022 hän pelasi kaksi ottelua varsin heikolla päästettyjen maalien keskiarvolla 4.95 ja torjuntaprosentilla 76,5%, kunnes lokakuussa Tikkasen sopimus seuran kanssa purettiin. KalPan urheilutoimenjohtaja Anssi Laineen mukaan hän tarvitsi joukkueen, jossa Tikkanen pääsee pelaamaan paljon. Samalla hänen vahvistettiin siirtyvän loppukauden kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue MoDo Hockeyn paitaan. Tikkanen jäi lopulta kakkosmaalivahdiksi Tex Williamssonille. Hän pelasi 19 runkosarjaottelua torjuen 13 voittoa ja yhden nollapelin sekä yhden SHL:n nousukarsintasarjan ottelun. Helmikuussa 2022 MoDo lainasi Tikkasen yhden ottelun ajaksi SHL-joukkue Växjö Lakers HC:hen, kun joukkue tarvitsi maalivahtia Adam Åhmanin loukkaannuttua lievästi sekä Jānis Kalniņšin edustettua Latviaa Pekingin olympiakisoissa.

Elokuussa 2022 Tikkanen teki vuoden mittaisen AHL-sopimuksen Bridgeport Islandersin kanssa.

### Maajoukkueura

Tikkanen on pelannut kolme poikien maaottelua.

Muuta
-----

Tikkasta on verrattu torjuntatyyliltään Robin Lehneriin, jota hän on myös kertonut seuranneensa paljon. Tikkanen on kertonut seuranneensa jonkin verran myös Pekka Rinnettä ja Ben Bishopia.

Tikkanen valmistui ylioppilaaksi Mäkelänrinteen lukiosta keväällä 2020.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2017–2018 | HIFK | A-SM | 12 |  |  |  |  | 21 |  |  | 95,8 | – | – | – | – | – | – | – | – |
| 2018–2019 | HIFK | A-SM | 26 |  |  |  |  | 74 |  |  | 88,9 | 1 |  |  |  | 6 | 0 | 6.00 | 85,4 |
| 2019–2020 | HIFK | A-SM | 39 | 20 | 12 | 0 | 2263 | 105 | 2 | 2.78 | 89,5 | 1 | 0 | 1 | 67 | 5 | 0 | 4.5 | 82,8 |
| 2020–2021 | IPK | Mestis | 12 | 6 | 5 | 1 | 719 | 39 | 0 | 3.25 | 87,7 | – | – | – | – | – | – | – | – |
|  | KalPa | SM-liiga | 7 | 2 | 2 | 3 | 372 | 12 | 0 | 1.94 | 92,1 | – | – | – | – | – | – | – | – |
| 2021–2022 | KalPa | SM-liiga | 2 | 0 | 2 | 0 | 97 | 8 | 0 | 4.95 | 76,5 | – | – | – | – | – | – | – | – |
|  | MoDo Hockey | Allsvenskan | 19 | 13 | 4 | 0 | 1030 | 48 | 1 | 2.50 | 90,3 | – | – | – | – | – | – | – | – |
|  | Växjö Lakers HC | SHL | 1 | 1 | 0 | 0 | 60 | 1 | 0 | 1.00 | 95,2 | – | – | – | – | – | – | – | – |

Lähteet
-------

* Henrik Tikkanen The Internet Hockey Databasessa (englanniksi)
* Henrik Tikkanen Eurohockey-sivustolla (englanniksi)
* Henrik Tikkanen *Elite Prospects*. Everysport Media Group AB.  (englanniksi)

### Viitteet

1. ↑  DOS PUNTOS! *facebook.com*.  12.2.2020. HIFK Ishockey rf. Viitattu 2.2.2021.
2. ↑  Kollit *facebook.com*.  5.1.2019. HIFK Ishockey rf. Viitattu 2.2.2021.
3. ↑  Kollit *facebook.com*.  10.8.2018. HIFK Ishockey rf. Viitattu 2.2.2021.
4. ↑  DOS PUNTOS !! *facebook.com*.  4.11.2017. HIFK Ishockey rf. Viitattu 2.2.2021.
5. ↑  Kollit *facebook.com*.  7.9.2019. HIFK Ishockey rf. Viitattu 2.2.2021.
6. 1 2 3 4 5  Henrik Tikkanen *Elite Prospects*. Everysport Media Group AB.  (englanniksi)
7. ↑  Elite Prospects - HockeyAllsvenskan *eliteprospects.com*. Everysport Media Group. Viitattu 4.10.2021. (englanniksi)
8. ↑  HJK:n maalivahti alle 16-vuotiaiden maajoukkueeseen *helsinginjaakiekkoklubi-hjk.fi*.  1.2.2016. Helsingin Jääkiekkoklubi - HJK ry. Viitattu 2.2.2021.
9. ↑  Henrik Tikkanen Eurohockey-sivustolla (englanniksi)
10. ↑  Kouvalainen, Miska: IPK:lle seitsemän sopimusta − syövän selättänyt entinen huippulupaus Oliver Felixson tavoittelemaan pelipaikkaa *Jatkoaika.com*.  7.8.2020. Jatkoaika r.y. Viitattu 2.2.2021.
11. ↑  KalPa Twitterissä *facebook.com*.  8.1.2021. KalPa Hockey Oy. Viitattu 2.2.2021.
12. 1 2  Anderson, Michael: Islanders Henrik Tikkanen moves up to Liiga with loan *eyesonisles.com*.  19.1.2021. FanSided Inc. Viitattu 2.2.2021. (englanniksi)
13. ↑  Otteluseuranta *liiga.fi*.  2.2.2021. Jääkiekon SM-liiga Oy. Viitattu 2.2.2021.
14. ↑  KALPA TÄNÄÄN *twitter.com*.  2.2.2021. KalPa Hockey Oy. Viitattu 3.2.2021.
15. ↑  Pelaajaliikennettä Kuopion ja Iisalmen välillä *kalpa.fi*.  1.3.2021. KalPa Hockey Oy. Viitattu 2.3.2021.
16. ↑  Seppä, Lassi: KalPa tutulla maalivahtitandemilla ensi kauteen *Jatkoaika.com*.  28.4.2021. Jatkoaika r.y. Viitattu 9.6.2021.
17. ↑  Seppä, Lassi: Henrik Tikkasen KalPa-sopimus purettiin − ura jatkuu Ruotsissa *Jatkoaika.com*.  4.10.2021. Jatkoaika r.y. Viitattu 4.10.2021.
18. ↑  Toresson, Carolina: Målvakten Henrik Tikkanen lånas in *vaxjolakers.se*.  12.2.2022. Jatkoaika r.y. Viitattu 6.8.2022. (ruotsiksi)
19. ↑  Alatalo, Joni: Sopimus taskussa! Suomalaislupaus siirtyy ensi kaudeksi Pohjois-Amerikkaan *suomikiekko.com*.  5.8.2022. Nordic Sport Media. Viitattu 6.8.2022.
20. ↑  Anderson, Michael: Islanders Henrik Tikkanen molds his game off Robin Lehner *eyesonisles.com*.  24.11.2020. FanSided Inc. Viitattu 2.2.2021. (englanniksi)
21. ↑  Mäkelänrinteen lukion kevän 2020 ylioppilaat *hel.fi*.  13.5.2020. Helsingin kaupunki. Viitattu 2.2.2021.